CELEX: 32020D1831
Language: sk
Date: 2020-11-30 00:00:00
Title: Rozhodnutie Rady (EÚ) 2020/1831 z 30. novembra 2020 o pozícii, ktorá sa má v mene Európkej únie prijať v Spoločnej rade zriadenej na základe Dohody o hospodárskom partnerstve medzi Európskou úniou a jej členskými štátmi na jednej strane a štátmi SADC-DHP na strane druhej v súvislosti s úpravou určitých referenčných množstiev stanovených v prílohe IV k uvedenej dohode

4.12.2020   
               
               
                  SK
               
               
                  Úradný vestník Európskej únie
               
               
                  L 409/36
               
            
         ROZHODNUTIE RADY (EÚ) 2020/1831
         z 30. novembra 2020
         o pozícii, ktorá sa má v mene Európkej únie prijať v Spoločnej rade zriadenej na základe Dohody o hospodárskom partnerstve medzi Európskou úniou a jej členskými štátmi na jednej strane a štátmi SADC-DHP na strane druhej v súvislosti s úpravou určitých referenčných množstiev stanovených v prílohe IV k uvedenej dohode
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 9,
         so zreteľom na návrh Európskej komisie,
         keďže:
         
                     (1)
                  
                  
                     Dohoda o hospodárskom partnerstve medzi Európskou úniou a jej členskými štátmi na jednej strane a štátmi SADC-DHP na strane druhej (1) (ďalej len „dohoda“) bola Úniou a jej členskými štátmi podpísaná 10. júna 2016.
                  
               
                     (2)
                  
                  
                     Do nadobudnutia jej platnosti sa táto dohoda sa predbežne vykonáva medzi Úniou a jej členskými štátmi na jednej strane a Botswanskou republikou, Lesothským kráľovstvom, Namíbijskou republikou a Juhoafrickou republikou a bývalým Svazijským kráľovstvom, v súčasnosti Eswatinským kráľovstvom na strane druhej od 10. októbra 2016 a medzi Európskou úniou a jej členskými štátmi na jednej strane a Mozambickou republikou na strane druhej od 4. februára 2018.
                  
               
                     (3)
                  
                  
                     Podľa článku 102 ods. 1 dohody má Spoločná rada štátov SADC-DHP – EÚ (ďalej len „Spoločná rada“) právomoc prijímať rozhodnutia v súvislosti so všetkými záležitosťami, na ktoré sa táto dohoda vzťahuje.
                  
               
                     (4)
                  
                  
                     V článku 35 dohody sa stanovuje možnosť, aby Juhoafrická colná únia (ďalej len „SACU“) uplatnila ochranné opatrenie vo forme dovozného cla, ak počas akéhokoľvek daného dvanásťmesačného obdobia objem dovozu poľnohospodárskeho výrobku uvedeného v prílohe IV k dohode a s pôvodom v Únii do SACU presiahne určené referenčné množstvo pre daný výrobok v uvedenej prílohe.
                  
               
                     (5)
                  
                  
                     V poznámke pod čiarou č. 1 v prílohe IV k doode sa stanovuje, že určité referenčné množstvá pre colné položky označené hviezdičkou sa primerane upravia, ake dátum nadobudnutia platnosti dohody nasleduje po roku 2015.
                  
               
                     (6)
                  
                  
                     Je vhodné stanoviť pozíciu, ktorá sa má prijať v mene Únie v Spoločnej rade, pretože rozhodnutie Spoločnej rady o úprave určitých referenčných množstiev stanovených v prílohe IV k dohode bude pre Úniu zaväzné,
                  
               PRIJALA TOTO ROZHODNUTIE:
         
            Článok 1
            Pozícia, ktorá sa má v mene Únie prijaťv Spoločnej rade štátov SADC-DHP – EÚ (ďalej len „Spoločná rada“) zriadenej na základe Dohody o hospodárskom partnerstve medzi Európskou úniou a jej členskými štátmi na jednej strane a štátmi SADC-DHP na strane druhej (ďalej len „dohoda“) v súvislosti s úpravou určitých referenčných množstiev výrobkov uvedených v prílohe IV k dohode a označených hviezdičkou na účely článku 35 dohody, je založená na zodpovedajúcom návrhu rozhodnutia Spoločnej rady (2).
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 30. novembra 2020
            
               
                  Za Radu
               
               
                  predseda
               
               M. ROTH
            
         
         
            (1)  Ú. v. EÚ L 250, 16.9.2016, s. 3.
         
            (2)  Pozrite dokument ST 12376/20 na http://register.consilium.europa.eu.